પુડ્ડુચેરી: પુડ્ડુચેરીના ઉપરાજ્યપાલની જવાબદારી સંભાળી રહેલા કિરણ બેદી અને રાજ્ય સરકાર વચ્ચે વધુ એક વખત વિવાદ છેડાયો છે. કોંગ્રેસ કાર્યકરો દ્વારા જારી કરવામાં આવેલ એક પોસ્ટરમાં કિરણ બેદીને હિટલર તરીકે બતાવાયાં છે. કિરણ બેદીએ પણ આજે સવારે અખબારના કેટલાક ભાગને ટ્વિટ કર્યું હતું, જેમાં કેટલાંક પોસ્ટરો છપાયાં છે. આ પોસ્ટરોમાં કિરણ બેદીની સરખામણી હિટલર સાથે સરખાવવામાં આ‍વી છે. પોસ્ટરોની તસવીરમાં કિરણ બેદીને આબેહૂબ હિટલરની જેમ બતાવવામાં આવ્યાં છે.